hotchpotch/miracl-hf-unified huggingface dataset:
বালাপাড়া ইউনিয়ন
বালাপাড়া (২নং বালাপাড়া ইউনিয়ন পরিষদ বা সংক্ষেপে বালাপাড়া ইউপি) হল বাংলাদেশের উত্তরাঞ্চলের একটি ইউনিয়ন বা তিনস্তর বিশিষ্ট স্থানীয় সরকার ব্যবস্থার সর্বনিম্ন প্রশাসনিক ইউনিট, যা রংপুর বিভাগের নীলফামারী জেলার ডিমলা উপজেলার অন্তর্গত। এটি জেলা সদর হতে ৪৯ কিলোমিটার উত্তরে ভারত-বাংলাদেশ সীমান্তে অবস্থিত। বালাপাড়া ইউনিয়ন দুটি শহুরে এলাকা সহ নয়টি মৌজা নিয়ে গঠিত। এর ভৌগলিক পরিচিতি সংকেত (জিও কোড) হল ৫৫.৭৩.১২.১৩।
স্থানাংক অনুসারে বালাপাড়া ইউনিয়ন কর্কটক্রান্তি রেখার উপর ২৬°১৪'৪০" থেকে ২৬°৭'১০" উত্তর অক্ষাংশ এবং ৮৮°৫৩' থেকে ৮৮°৫৫'৪৭" পূর্ব দ্রাঘিমাংশের মধ্যে, ভৌগোলিক বিচারে বাংলাদেশের উত্তর বঙ্গের উত্তর সীমান্তে অবস্থিত। এর মোট ভূখণ্ড ৯৭২২ একর বা , যার মধ্যে সংরক্ষিত বনাঞ্চল রয়েছে। উত্তর দক্ষিণে লম্বা আয়তন বিশিষ্ট এ ইউনিয়নের উত্তর দিকে আন্তর্জাতিক সীমান্ত এবং অন্য তিনদিকের দুইদিকে দুই উপজেলা ও একদিকে একই উপজেলার পাচটি ইউনিয়নের সাথে সীমানা ভাগ করেছে। এর ভারতের কুচবিহার জেলা ও পশ্চিম ছাতনাই ইউনিয়ন, পূর্বে পশ্চিম ছাতনাই পূর্ব ছাতনাই, খগাখড়িবাড়ী ইউনিয়ন ও ডিমলা সদর ইউনিয়ন, দক্ষিণে ডিমলা ইউনিয়ন ও জলঢাকা উপজেলার গোলনা ইউনিয়ন ও ধর্মপাল ইউনিয়ন এবং পশ্চিমে ডোমার উপজেলার পাঙ্গা মটুকপুর ও গোমনাতি ইউনিয়ন। সমুদ্র সমতল থেকে উচুতে অবস্থিত বালাপাড়া ইউনিয়ন ডিমলা উপজেলা তথা নীলফামারী জেলার সর্বোচ্চ এলাকা।
বালাপাড়া ইউনিয়ন ১০টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
এ ইউনিয়নের বর্তমান চেয়ারম্যান হলেন মোঃ জহুরুল ইসলাম ভুইয়া, তিনি ২০১৬ সালের তৃতীয় ধাপের ইউপি নির্বাচনে জয়ী হয়ে দ্বায়িত্ব নেন।
২০১১ সালের আদমশুমারী অনুসারে বালাপাড়া ইউনিয়নের মোট জনসংখ্যা জনসংখ্যা ৩৩,৪৮০ জন (যা সান মারিনোর রাষ্ট্রের সমান), যারা ৭৫৫৬টি পরিবারে বসবাস করে (প্রতি পরিবারের গড় সদস্য ৪.৪৩ জন), যার মধ্যে পুরুষ ১৬,৯০১ জন ও নারী ১৬৫৭৯ জন এবং নারীর ও পুরুষের অনুপাত ১০০:১০২। প্রতিটি মৌজার গড় জনসংখ্যা ৩৭২০ জন, সবচেয়ে বেশি জনসংখ্যা নিজ সুন্দরখাতা গ্রামে (৪৯৯৭ জন), প্রতিটি মৌজায় গড়ে ৮৩৯টি পরিবার বসবাস করে। ১৮ বছরের উর্ধ্বে এমন জনসংখ্যা ১৯,০০১ জন, যার মধ্যে নারী ৯,৬৯১ জন এবং বিবাহিত নারীর সংখ্যা হল ৭,৮৪৮ জন। ২০১১ শুমারী অনুযায়ী এ ইউনিয়নের জনসংখ্যার ঘনত্ব প্রতি বর্গকিলোমিটারে ৮৫০ জন (প্রতি বর্গমাইলে ২২০০ জন)।
বালাপাড়া ইউনিয়নের অর্থনীতি মূলত কৃষি নির্ভর। এ ইউনিয়নের প্রধান অর্থকরি ফসল মরিচ ও ভূট্টা। এছাড়াও ধান, গম, আলূ, সরিষা প্রভৃতি ফসলের চাষ হয়।
বালাপাড়া ইউনিয়নে ১টি মাত্র মহাবিদ্যালয় (সুন্দরখাতা স্কুল অ্যান্ড কলেজ), ৩টি মাধ্যমিক বিদ্যালয় (বালাপাড়া বহুমুখী উচ্চ বিদ্যালয় সহ) যার মধ্যে একটি বালিকা বিদ্যালয় (নিউ মডেল বালিকা বিদ্যালয়), ধর্মীয় উচ্চ শিকার জন্য ১টি ফাযিল মাদ্রাসা (শফিকুল গনি স্বপন ফাজিল মাদ্রাসা) ও ১টি দাখিল মাদ্রাসা, ১৬টি প্রাথমিক বিদ্যালয় এবং ৪টি কিন্ডার গার্ডেন রয়েছে। এছাড়া রয়েছে ব্রাকসহ কিছু এনজিও স্কুল ও ইসলামিক ফাউন্ডেশনের প্রাক প্রাথমিক কেন্দ্র। বালাপাড়া ইউনিয়নে প্রতিবন্ধীদের জন্য একমাত্র শিক্ষা প্রতিষ্ঠান (ভাষানীপাড়া বুদ্ধি প্রতিবন্ধী স্কুল) এ ইউনিয়নের দক্ষিণ বালাপাড়া গ্রামে অবস্থিত। সকল মাধ্যমিক ও উচ্চ মাধ্যমিক শিক্ষা প্রতিষ্ঠান দিনাজপুর শিক্ষা বোর্ডের অধিভুক্ত। ২০১১ সালের আদমশুমারী অনুসারে বালাপাড়ার গড় স্বাক্ষরতার হার ৪৩.১%, যার মধ্যে নারী স্বাক্ষরতা ৪১.৪% এবং পুরুষ স্বাক্ষরতা ৪৪.৭%। ১৯৯১ সালে এ ইউনিয়নের শিক্ষার হার ছিল ১৬.৬%।
সাভার মডেল থানা
সাভার মডেল থানা বাংলাদেশের ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৩১.৪৯ বর্গ কিলোমিটার।
সাভার মডেল থানা একটি পৌরসভা ও ৭ টি ইউনিয়ন নিয়ে গঠিত।
মনীষা কৈরালা
মনীষা কৈরালা () একজন নেপালী অভিনেত্রী, যিনি প্রধানত বলিউড চলচ্চিত্রে কাজ করে থাকেন। এছাড়াও তিনি আনফেপা গুডউইলের শুছেচ্ছাদূত এবং সামাজিক কর্মী হিসেবে বিশেষভাবে সুপরিচিত।
তিনি নেপালী পরিবারের রাজনীতিবিদ প্রকাশ কৈরালা ও সুষমা কৈরালা কন্যা হন। বাস্তব জীবনে তিনি "স্পষ্টভাষী" এবং "সাহসী" নারী হিসেবেই প্রতীয়মান।
গুগল ম্যাপ মেকার
গুগল ম্যাপমেকার গুগলের একটি পরিসেবা যা গুগল ২০০৮ সালের জুন মাসে শুরু করে। "ম্যাপমেকার" হল গুগল মানচিত্রকে সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা।
ব্যাবহারকারিরা তাদের অভিজ্ঞতার উপর ভিত্তি করে রাস্তা, রেল পথ, নদী ও অনান্য আনুষাঙ্গিক বিষয়গুলো অঙ্কন করতে পারেন।
ম্যাপমেকার পালস্ এমন একটি পাতা যাতে ব্যবহারকারী কর্তৃক সর্বশেষ সম্পাদনা প্রদর্শিত হয়।
গুগল ম্যাপমেকার পরিসেবাটি বিশ্বের উন্নত ও উন্নয়নশীল দেশ সমুহে চালু আছে (যেমন- বাংলাদেশ, ভারত, যুক্তরাজ্য প্রভৃতি) ।
২০১৫ সালের এপ্রিল থেকে গুগল তাদের গুগল ম্যাপমেকার পরিসেবাটি সাময়িকভাবে ব্যবহারকারীদের জন্য বন্ধ রেখেছে। তবে ১৪ আগস্ট বাংলাদেশ ও ভারতে ম্যাপমেকার আবারও চালু হয়। এই দুই দেশের ম্যাপারগণ আবারও ম্যাপিং করার সুবিধা পাচ্ছে।
পার্সি ম্যাকডোনেল
পার্সি স্ট্যানিসলাস ম্যাকডোনেল (; জন্ম: ১৩ নভেম্বর, ১৮৬০ - মৃত্যু: ২৪ সেপ্টেম্বর, ১৮৯৬) লন্ডনের কেনসিংটনে জন্মগ্রহণকারী ইংরেজ বংশোদ্ভূত বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও, দীর্ঘদেহী পার্সি ম্যাকডোনেল অস্ট্রেলিয়া দলের অধিনায়কত্ব করেছেন। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন ম্যাকডোনেল।
ঘরোয়া প্রথম-শ্রেণীর ক্রিকেটে ছয়জন খেলোয়াড়ের অন্যতম হিসেবে অস্ট্রেলিয়ার তিনটি রাজ্যদলের (নিউ সাউথ ওয়েলস, কুইন্সল্যান্ড, ভিক্টোরিয়া) পক্ষে শীর্ষস্থানীয় ক্রিকেটে অংশ নিয়েছেন। তবে তিনি শেফিল্ড শিল্ডে ঐ তিন দলের পক্ষে খেলেননি। বাদ-বাকীরা হলেন - নীল হক (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া); ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া) ও ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)।
আক্রমণধর্মী ব্যাটসম্যান হিসেবে ম্যাকডোনেলের সুনাম ছিল। তাঁর সময়কালে তিনি টেস্ট ব্যাটিং গড়ে শীর্ষস্থানীয় ক্রিকেটার ছিলেন। সিডনি ক্রিকেট গ্রাউন্ডে আলিক ব্যানারম্যানের সাথে ১৯৯ রানের মূল্যবান জুটি গড়েন। এতে তিনি নিজস্ব সেরা ১৪৭ রান তোলেন। দলের বাদ-বাকী ৯ ব্যাটসম্যানের সংগ্রহ ছিল মাত্র ২৯।
অস্ট্রেলিয়া ক্রিকেট দলের পক্ষে ছয় টেস্টে দলের অধিনায়কের দায়িত্ব পালন করেছেন তিনি। ১৮৮৬-৮৭ মৌসুমে প্রথম টেস্ট অধিনায়ক হিসেবে টসে জয়ী হয়ে ফিল্ডিংয়ের জন্য দলকে মাঠে নামান। তবে মিশ্র ফলাফলে নিজেকে জড়িয়ে রাখেন। ইংল্যান্ড দলকে মাত্র ৪৫ রানে অল-আউট করলেও দলের জয়ের জন্য কেউ চেষ্টা চালাননি। তন্মধ্যে, ১৮৮৮ সালে ইংল্যান্ড সফরেও অধিনায়কত্ব করেছেন।
মাত্র ৩৫ বছর বয়সে হৃদযন্ত্রক্রীয়ায় আক্রান্ত হয়ে তাঁর দেহাবসান ঘটে। এরপর তাঁকে ব্রিসবেনের টুয়ং সিমেট্রিতে সমাহিত করা হয়।
প্রদ্যোত
প্রদ্যোত () বা পজ্জোত (), যিনি চণ্ডপ্রদ্যোত মহাসেন নামেও পরিচিত ছিলেন, প্রদ্যোত রাজবংশের প্রতিষ্ঠাতা রাজা হিসেবে অবন্তী শাসন করেন।
প্রদ্যোত গৌতম বুদ্ধের সমসাময়িক নৃপতি ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তাঁর রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনির সঙ্গেও যুদ্ধে লিপ্ত হন।
ব্রাহ্মণ্য ধর্মের পৃষ্ঠপোষক প্রদ্যোত তাঁর রাজপুরোহিত ও গৌতম বুদ্ধের শিষ্য মহাকচ্চায়নের প্রভাবে বৌদ্ধ ধর্মে আকৃষ্ট হন। মহাকচ্চায়নের উপদেশে তিনি যাগযজ্ঞ ও বলিদান ত্যাগ করে নৈতিক উৎকর্ষ সাধনে মনোনিবেশ করেন। তিনি গৌতম বুদ্ধকে অবন্তী রাজ্যে ধর্মপরচারের আমন্ত্রণ জানান। তাঁর নির্দেশে মহাকচ্চায়ন বহু মানুষকে বৌদ্ধ ধর্মে দীক্ষিত করেন। প্রদ্যোত তাঁর রাজ্যের কুবরঘর, পপাত পব্বত এবং মক্করকট নামক স্থানে বেশ কয়েকটি বৌদ্ধবিহার ও স্তূপ স্থাপন করেন।
উত্তুরে সাদা গণ্ডার
উত্তুরে সাদা গণ্ডার () (বৈজ্ঞানিক নাম: "Ceratotherium simum cottoni") হচ্ছে আফ্রিকা মহাদেশের গণ্ডার পরিবারের অন্তর্ভুক্ত সাদা গণ্ডার প্রজাতির একটি উপপ্রজাতি। এই উপপ্রজাতিটি বর্তমানে বিলুপ্তির শেষ প্রান্তে রয়েছে। এটি অতীতে পূর্ব ও মধ্য আফ্রিকার সাহারা অঞ্চলে পাওয়া যেত। বর্তমানে এটি মহাবিপন্ন এবং বুনো অবস্থায় বিলুপ্ত হয়ে গেছে। এরা আফ্রিকার সাভানা অঞ্চলের ঘাসযুক্ত এলাকায় বিচরণ করে। জন্মদানের ক্ষমতাসম্পন্ন আর মাত্র ৪টি গণ্ডার বন্দি-আধাবন্দি অবস্থায় কঙ্গোর ওল পেজেতা সংরক্ষণাগারে রয়েছে।
২০ ডিসেম্বর, ২০০৯ সালে চেক প্রজাতন্ত্র থেকে দুটি গণ্ডার কেনিয়ায় স্থানান্তর করা হয়। সেখানে ২০১০ সাল থেকে নবজাতক জন্মানোর চেষ্টায় ব্যর্থ হয়ে ২০১৪ সালের জানুয়ারিতে উত্তুরে সাদা গণ্ডারের সাথে দক্ষিণী সাদা গণ্ডারের সংকরায়ন ঘটানোর সিদ্ধান্ত নেয়া হয়েছে যাতে করে ভবিষ্যতে উত্তুরে সাদা গণ্ডার উপপ্রজাতিটির জিনগত বৈশিষ্ট্য টিকিয়ে রাখা যায়।
দক্ষিণী সাদা গণ্ডার
দক্ষিণী সাদা গণ্ডার () (বৈজ্ঞানিক নাম: "Ceratotherium simum simum") হচ্ছে সাদা গণ্ডারের দুটি উপপ্রজাতির একটি। এই উপপ্রজাতিটি গণ্ডারদের ভেতর সবচেয়ে সাধারণ এবং পৃথিবীতে সবচেয়ে বেশি সংখ্যায় টিকে আছে।
দক্ষিণী সাদা গণ্ডারের প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক।
আফগানিস্তান ক্রিকেট বোর্ড
আফগানিস্তান ক্রিকেট বোর্ড আফগানিস্তানের ক্রিকেটের সর্বোচ্চ ক্রীড়া নিয়ন্ত্রক সংস্থা। আফগানিস্তান ক্রিকেট বোর্ড (যার আগে নাম ছিল আফগানিস্তান ক্রিকেট ফেডারেশন) মূলত ১৯৯৫ সালে প্রতিষ্ঠিত হয়। এর সদরদপ্তর কাবুলে অবস্থিত।
আফগানিস্তান ক্রিকেট বোর্ড আন্তর্জাতিক ক্রিকেট কাউন্সেলে আফগানিস্থানের প্রতিনিধি ও ২০১৩ সাল থেকে এর সহযোগী সদস্য। তার আগে সংস্থাটি আইসিসির অনুমোদন প্রাপ্ত সদস্য ছিল ২০০১ সাল থেকে।
আফগানিস্তানের রাষ্ট্রপতি এসিবির প্রধান নির্ধারক হিসাবে কাজ করেন।
আফগানিস্তানের অভ্যন্তরে আন্তর্জাতিকমানের সুযোগ-সুবিধা না থাকা ও যথেষ্ট নিরাপত্তার অভাবে আফগানিস্তান তাদের হোমম্যাচ দেশের অভ্যন্তরে খেলে না। আফগানিস্তান আয়ারল্যান্ডের সাথে তাদের হোমম্যাচ শ্রীলঙ্কার রংগীরি দামবুলা আন্তর্জাতিক স্টেডিয়ামে খেলেছিল। তবে অধিকাংশ ম্যাচ ইউএসই এর শারজাহ ক্রিকেট এ্যাসোসিয়েশন স্টেডিয়াম-এ খেলে থাকে।
আফগানিস্তানের 'ক্রিকেটের রাজধানী' খ্যাত জালাবাদ শহরে শেরজাই ক্রিকেট স্টেডিয়াম এর কাজ চলছে। এছাড়াও দেশের দক্ষিনাঞ্চলে কাবুল জাতীয় ক্রিকেট স্টেডিয়াম ও কান্দাহার আন্তর্জাতিক ক্রিকেট স্টেডিয়াম এর উন্নয়ন কাজ চলছে। ২০১০ সালে আফগানিস্তান ক্রিকেট বোর্ডের চেয়ারম্যান আগামি দুই বছরের মধ্যে ৩৪টি ক্রিকেট গ্রাউন্ড তৈরির ঘোষনা দেন।
উল্লেখযোগ্য ক্রিকেট স্টেডিয়াম সমুহ-
আফগানিস্তান জাতীয় ক্রিকেট দল আন্তর্জাতিক ক্রিকেট ম্যাচে আফগানিস্তানের প্রতিনিধিত্ব করে। জাতীয় দল গঠন ও পরিচালনার দায়িত্ব এসিবির উপর ন্যাস্ত। আফগানিস্তানের জাতীয় দল ২০০১ সালে গঠিত হয় এবং ২০০৯ সালে বিশ্বকাপ ক্রিকেটের বাছাই পর্বে অংশগ্রহণ করে। তার আগে ২০০৮ সালে বিশ্ব ক্রিকেট লীগে অংশগ্রহন করে। এসিবির চেষ্টায় ২০১০ সালে কুয়েতে অনুষ্ঠিত এসিসি ট্রফিতে নেপালকে হারিয়ে জয়লাভ করে।
আফগানিস্তান জাতীয় মহিলা ক্রিকেট দল আন্তর্জাতিক মহিলা ক্রিকেটে আফগানিস্তানের প্রতিনিধিত্ব করে। জাতীয় মহিলা দল ২০১০ সালে গঠিত হয় যার অধিকাংশ খেলোয়ার ছিল কাবুলের। নতুন দল হলেও দ্রুত সাফল্য পায়। তারা ২০১১ সালে কুয়েতে অনুষ্ঠিত এসিসি টি২০ -তে অংশগ্রহন করে।
পালক (অবন্তী)
পালক () প্রদ্যোত রাজবংশের দ্বিতীয় রাজা হিসেবে অবন্তী শাসন করেন।
অবন্তী রাজ্যের রাজা প্রদ্যোতের পর তাঁর পুত্র পালক সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়।
অবন্তীবর্ধন
অবন্তীবর্ধন () বা নন্দীবর্ধন () বা বর্তিবর্ধন () প্রদ্যোত রাজবংশের অন্তিম রাজা হিসেবে অবন্তী শাসন করেন।
পুরাণে আর্য্যকের পরে অবন্তী রাজ্যের পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন।
ফরিদউদ্দিন গঞ্জেশকার
খাজা ফরিদউদ্দিন মাসুদ গঞ্জেশকার (১১৭৩-১২৬৬) ছিলেন একজন সুফি সাধক এবং দক্ষিণ এশিয়ার পাঞ্জাব অঞ্চলে ইসলাম ধর্মপ্রচারক। তিনি চিশতিয়া ত্বরীকার সিদ্ধ পুরুষ ছিলেন। তাকে পাঞ্জাবি সাহিত্যের অন্যতম প্রধান পুরোধা হিসেবে বিবেচনা করা হয়।
বাবা ফরিদ ১১৭৯ খ্রিস্টাব্দে মুলতান হতে ১০ কি.মি দূরে পাঞ্জাবের, যা বর্তমানে পাকিস্তান, কোথেওয়াল গ্রামে জন্মগ্রহণ করেন। তিনি চিশতি সুফি তরিকার প্রতিষ্ঠাতাদের মধ্যে অন্যতম একজন ছিলেন।
ফরিদের বংশ ইসলামের দ্বিতীয় খলিফা উমর ইবনে আল খাত্তাব এর বংশের সাথে সর্ম্পকযুক্ত।ফরিদ যদিও ইব্রাহিম ইবনে আদম এর পৌত্র ছিলেন তিনি মুলতানে,যা মুসলমানদের শিক্ষার জন্য একটি কেন্দ্র হয়ে উঠেছে, তাঁর প্রাথমিক শিক্ষা গ্রহণ করেন। ফরিদ মুলতানেই তার পীর (আধ্যাত্মিক পথপ্রদর্শক), কুতুবউদ্দিন বখতিয়ার কাকী, ভারতীয় উপমহাদেশের সুপরিচিত সুফি সাধক, এর সাথে দেখা হয় যিনিমুলতান হযে বাগদাদ হতে দিল্লিতে যাচ্ছিলেন।
মুদ্রারাক্ষস
মুদ্রারাক্ষস () চতুর্থ শতাব্দী বা অষ্টম শতাব্দীতে সংস্কৃত কবি বিশাখদত্ত দ্বারা রচিত একটি ঐতিহাসিক নাটক বিশেষ। জটিল রাজনৈতিক ও কূটনৈতিক কৌশলের মধ্যে দিয়ে মৌর্য্য সম্রাট চন্দ্রগুপ্ত মৌর্য্যের রাজনৈতিক উত্থান এই নাটকের মূল উপজীব্য।
এই নাটকের কাহিনী মৌর্য্য সম্রাট চন্দ্রগুপ্ত মৌর্য্যকে ঘিরে আবর্তিত হয়েছে। হিমালয়ের কোনও একটি রাজ্যের অধীশ্বর পর্বতেশ্বরের সঙ্গে চন্দ্রগুপ্ত মৌর্য্যের রাজনৈতিক পরামর্শদাতা চাণক্য কূটনৈতিক মিত্রতা স্থাপন করে নন্দ সাম্রাজ্যকে পরাজিত করতে সক্ষম হন। কিন্তু এই সময়, পর্বতেশ্বরকে বিষপ্রয়োগে হত্যা করা হলে মলয়কেতু তাঁর স্থানে সিংহাসনে আরোহণ করেন। নন্দ সাম্রাজ্যের প্রাক্তন মন্ত্রী রাক্ষসের সঙ্গে মিলিত ভাবে মলয়কেতু নন্দ সাম্রাজ্যের অধিকৃত এলাকা দাবি করেন। শেষ নন্দ সম্রাট ধননন্দের হত্যার প্রতিশোধ নিতে মলয়কেতুর সহায়তায় রাক্ষস রাজধানী আক্রমণ করে চন্দ্রগুপ্ত মৌর্য্যকে হত্যার পরিকল্পনা করেন।
এই পরিস্থিতিতে চাণক্য যেন তেন প্রকারে রাক্ষসকে চন্দ্রগুপ্ত মৌর্য্যের প্রধানমন্ত্রী হিসেবে দায়িত্ব পালন করাতে চেয়েছিলেন। রাক্ষসের প্রতীক মুদ্রাটি (সীলমোহর) হস্তগত করে চাণক্য চন্দ্রগুপ্ত মৌর্য্যকে উদ্দেশ্য করে একটি নকল চিঠি প্রস্তুত করেন। এই চিঠিতে রাক্ষসের মুদ্রার ছাপ (সীলমোহর) দিয়ে লেখা হয় যে তিনি চন্দ্রগুপ্ত মৌর্য্যের শিবিরে যোগ দিতে ইচ্ছুক। চাণক্য প্রথমেই মলয়কেতুর নিকট এই চিঠির বিষয়ে বার্তা পাঠালে তাতে বিশ্বাস করে মলয়কেতু রাক্ষসের সঙ্গত্যাগ করেন। এই ভাবে চাণক্য রাক্ষসকে তাঁর সঙ্গীদের থেকে দূরে সরিয়ে দেন। পরবর্তী কৌশল হিসেবে তিনি রাক্ষসের বন্ধু চন্দনদাসের মৃত্যুদণ্ড দিলে রাক্ষস তাঁকে বাঁচাতে, আত্মসমর্পণে ও চন্দ্রগুপ্ত মৌর্য্যের প্রধানমন্ত্রী হিসেবে দায়িত্ব পালনে বাধ্য হন।
ষোড়শ শতাব্দীতে ধুন্দিরাজা এই নাটকের টীকাভাষ্য রচনা করেন। এই নাটকের একটি তামিল অনুবাদ রয়েছে। ১৮৮৯ খ্রিস্টাব্দে কেশবলাল ধ্রুব "মেল নি মুদ্রিকা" নামে এই নাটকের গুজরাটি অনুবাদ করেন। ১৯৯১ খ্রিস্টাব্দে সম্প্রচারিত চাণক্য নামক টেলিভিশন ধারাবাহিকের শেষ কয়েকটি অংশ মুদ্রারাক্ষসের ওপর নির্ভর করে নির্মিত হয়েছিল।
শান্তনু মৈত্র
শান্তনু মৈত্র (জন্ম- ২২ জানুয়ারি ১৯৬৮) একজন ভারতীয় সঙ্গীত পরিচালক, যিনি হিন্দি চলচ্চিত্র জগতের জন্য সুর রচনা করেছেন । সফল ছায়াছবি ২০০৫ এর পরিণীতা , "হাজারো খোয়াইসে এয়সি", ২০০৬ এর "লাগে রাহো মুন্না ভাই" এবং ২০০৯ এর " থ্রি ইডিয়টস " , এবং ব্যক্তিগত অ্যালবামগুলি, "মন কে মঞ্জিরে" এবং শোভা মুদ্গলের গাওয়া "অব কে সাওন" সুর প্রদানের জন্য তিনি সর্বাধিক পরিচিত । ২০১৪ সালে তিনি না বাঙ্গারু তাল্লিতে (আবহ সঙ্গীত)এ শ্রেষ্ঠ সঙ্গীত নির্দেশের জন্য জাতীয় চলচ্চিত্র পুরস্কার লাভ করেন।
শান্তনু লক্ষ্ণৌ শহরে জন্মগ্রহণ করেন। তাঁর পিতা একটি বাঙালি সঙ্গীতপ্রেমী পরিবার থেকে এসেছেন। তিনি যখন খুব ছোট তখন তিনি তাঁর পরিবারের সঙ্গে দিল্লি চলে আসেন। প্রথমে পশ্চিম দিল্লির প্যাটেল নগরে থাকতেন এবং পুশা রোডের স্প্রিংডেলস বিদ্যালয়ে পড়াশুনা করেন, যেখানে তিনি ব্যান্ডের গায়ক ও দলনেতা ছিলেন। ১৯৮২ সালে এই ব্যান্ডটি বিদ্যালয়ের প্রথম রক শো করে।
ইতিমধ্যে, স্প্রিংডেলসের একজন প্রাক্তন ছাত্র ও এই শহরের লোকগায়ক সুস্মিত বোসের থেকে তাঁরা সঙ্গীত শিক্ষা পান। পরে তিনি দক্ষিণ দিল্লির চিত্তরঞ্জন পার্কে চলে যান। তিনি দিল্লি বিশ্ববিদ্যালয়ের অন্তর্ভুক্ত দেশবন্ধু কলেজে পড়াশুনা করেন ও অর্থনীতিতে স্নাতক হন।
মৈত্র তাঁর কর্মজীবন একটি বিজ্ঞাপন সংস্থায় গ্রাহক পরিষেবা কর্মকর্তা হিসাবে শুরু করেন। তিনি ঘটনাক্রমে বিজ্ঞাপন জিংগিলসের জন্য সঙ্গীত রচনা করেন, যখন তাঁকে প্রদীপ সরকার ,ঐ সংস্থার সৃজনাত্মক প্রধান দ্বারা শেষ মিনিটে একটি ছন্দ রচনা করতে অনুরোধ করা হয় । ছন্দটি/জিঙ্গিলস ছিল, আঙ্কেল Chipps নামে চিপস ব্র্যান্ডের জন্য, "বোলে মেরে লিপস। আই লাভ আঙ্কেল চিপস" ,যা একটি তাত্ক্ষণিক সাফল্য পায়,এবং তিনি পরে প্রদীপ সরকার এবং একাধিক বিজ্ঞাপন ব্রান্ডের জন্য বিভিন্ন ছন্দ/জিঙ্গিলস রচনা করেন।
এর পরে ইন্ডিপপ অ্যালবামের সঙ্গীতের জন্য সুর রচনা করেন যেটি খুব বিখ্যাত হয়েছিল,সঙ্গে " অব কে সাওন", নারীর বিরাট সাফল্য-অর্জনের স্বপ্নের আলবাম:"মন কে মঞ্জিরে" , এবং ২০০৩ সালের শুভ মুদগলের জন্য " স্বপ্না দেখা হ্যায় ম্যায়নে "। মৈত্র ২০০২ সালে মুম্বাই চলে যান যখন,তিনি তাঁর প্রথম স্বাক্ষরিত ছায়াছবি সুধীর মিশ্র এর " হাজারো খোয়াইসে এইসি" র জন্য কাজ শুরু করেন, এবং শীঘ্রই গীতিকার স্বানন্দ কিরকিরের সঙ্গে দল গঠন করেন ,""বাওয়ারা মন .. "" গান দিয়ে যাত্রা শুরু । পরিণীতা তৈরি হবার আগেই তিনি "রাথ হামারি তো" নামে একটি গান তৈরি করেছিলেন,এস চিত্রা গানটি গেয়েছিলেন,যেটি পরিণীতার প্রযোজক বিধু বিনোদ চোপড়া , শোনেন এবং পরবর্তীকালে তার সুপারিশে, তিনি প্রদীপ সরকার দ্বারা নির্দেশিত " ২০০৫ সালে পরিণীতা ছায়াছবিতে " সুযোগ পান এবং পরে চোপড়ার নিজের পরিচালিত " " ও সুযোগ পান।
জাতীয় চলচ্চিত্র পুরস্কার
তাঁর সঙ্গে সারদা মৈত্রর বিবাহ হয় এবং এই দম্পতির একটি ছেলে আছে, যার নাম শুভম।
ফরিদা ইয়াসমিন
ফরিদা ইয়াসমিন (জন্ম ১৯৪১ - ৮ আগস্ট ২০১৫) একজন বাংলাদেশী সঙ্গীত শিল্পী ছিলেন। তিনি ১৯৫৮ থেকে ১৯৬৮ পর্যন্ত এক দশক জুড়ে চলচ্চিত্র ও বেতারের একজন জনপ্রিয় নিয়মিত শিল্পী ছিলেন। তিনি আধুনিক বাংলা, উর্দু গান ও গজলে পারদর্শী ছিলেন তার বিখ্যাত গানগুলোর মধ্যে রয়েছে, 'তুমি জীবনে মরণে আমায় আপন করেছো', 'জানি না ফুরায় যদি এই মধুরাতি', 'তোমার পথে কুসুম ছড়াতে এসেছি', 'খুশির নেশায় আজকে বুঝি মাতাল হলাম'। তারা পাঁচ বোনের মধ্যে চার বোনই সঙ্গীত শিল্পী। অন্যরা হলেন জনপ্রিয় খ্যাতনামা শিল্পী সাবিনা ইয়াসমিন, নীলুফার ইয়াসমিন ও ফওজিয়া খান। ১৯৬২ সালে ফরিদা ইয়াসমিন অনুবাদক, প্রকাশক, এবং গোয়েন্দা কাহিনী লেখক কাজী আনোয়ার হোসেন এর সাথে বিবাহ বন্ধনে আবদ্ধ হন। পরবর্তীতে সাংসারিক ও অন্যান্য কারণে সংগীত থেকে সরে আসেন। এরপর তিনি অনিয়মিত ভাবে গান করতেন ও নব্বইয়ের দশকের শেষে পুরোপুরি গান ছেড়ে দেন। ২০১৫ সালের ৮ আগস্ট তিনি ঢাকায় মৃত্যুবরণ করেন।
ফরিদা ইয়াসমিন তৎকালীন ব্রিটিশ ভারতের মুর্শিদাবাদে নানার বাড়িতে মতান্তরে পৈতৃক নিবাস সাতক্ষীরাতে জন্মগ্রহন করেন। তার পিতা লুতফর রহমান ও মা বেগম মৌলুদা খাতুন। পাঁচ বোনের মধ্যে তিনি ছিলেন সবার বড়। তারা পাঁচ বোনের মাঝে ফরিদা ইয়াসমিন, ফওজিয়া খান, নীলুফার ইয়াসমীন এবং সাবিনা ইয়াসমিন সঙ্গীতাঙ্গনে স্বনামখ্যাত।
চাকরি সূত্রে শৈশবে ফরিদা ইয়াসমিন বাবা-মায়ের সঙ্গে নারায়ণগঞ্জে চলে আসেন। সেখানেই শিল্পী দুর্গাপ্রসাদ রায়ের কাছে গানের তালিম নেন। মায়ের কাছ থেকেও তিনি গান শিখেছিলেন। পঞ্চাশের দশকের শেষের দিকে ঢাকা ইডেন গার্লস কলেজে তিনি এক সঙ্গীত প্রতিযোগিতায় অংশগ্রহন করেন ও সেখানে তার গানে মুগ্ধ হয়ে সঙ্গীত পরিচালক ও সুরকার আবদুল আহাদ বেতারে গান করার পরামর্শ দেন।
১৯৫৮ সাল থেকে তিনি নিয়মিত বেতারে গান করা শুরু করেন।অল্পদিনেই তিনি ব্যপক জনপ্রিয়তা অর্জন করেন। সেসময়কার বেতার মাধ্যমের জনপ্রিয় সংগীত শিল্পী ফেরদৌসী বেগম ও আঞ্জুমান আরা বেগমের সাথে তার নামও যুক্ত হয়।
১৯৫৯ সালে ওস্তাদ মতি মিয়ার কাছে গান শিখতেন ফরিদা ইয়াসমিন। সে বছর তার সহযোগিতায় "এ দেশ তোমার আমার" চলচ্চিত্রের একটি গানে কন্ঠ দেয়ার মাধ্যমে তার চলচ্চিত্রে সংগীত শিল্পী হিসেবে অভিষেক ঘটে। এরপর এক দশক ধরে তিনি বেশ কিছু চলচ্চিত্রে কন্ঠ দেন। ১৯৬৪ সালে মুক্তিপ্রাপ্ত "রাজা এলো শহরে" চলচ্চিত্রে 'জানি না ফুরায় যদি এই মধুরাতি' গানটি গেয়ে বিপুল জনপ্রিয়তা ও খ্যাতি লাভ করেন। তার জনপ্রিয়গানগুলোর মধ্যে আরও রয়েছে, 'তুমি জীবনে মরণে আমায় আপন করেছো', 'তোমার পথে কুসুম ছড়াতে এসেছি', 'খুশির নেশায় আজকে বুঝি মাতাল হলাম' প্রভৃতি।
ফরিদা ইয়াসমিন ১৯৫৮ থেকে ১৯৬৮ পর্যন্ত নিয়মিত ভাবে চলচ্চিত্র ও বেতারের সাথে যুক্ত ছিলেন। পরবর্তীতে সাংসারিক ও অন্যান্য কারণে সংগীত চর্চা থেকে সরে আসেন ও অনিয়মিতভাবে সংগীত পরিবেশন করেন। ১৯৬২ সালে ফরিদা ইয়াসমিন অনুবাদক, প্রকাশক, এবং জনপ্রিয় গোয়েন্দা কাহিনী লেখক কাজী আনোয়ার হোসেন এর সাথে বিবাহ বন্ধনে আবদ্ধ হন। তাদের সংসারে দুই পুত্র ও এক কন্যা রয়েছে। প্রখ্যাত পরিসংখ্যানবিদ, বিজ্ঞানী, সাহিত্যিক ও শিক্ষাবিদ কাজী মোতাহার হোসেন সম্পর্কে তার শ্বশুর ছিলেন এবং প্রখ্যাত চলচ্চিত্রকার ও অভিনেতা খান আতাউর রহমান তার ভগ্নীপতি ছিলেন।
ফরিদা ইয়াসমিন ২০১৫ সালের ৮ আগস্ট ঢাকায় বারডেম হাসপাতালে বার্ধক্যজনিত কারণে ও বিভিন্ন জটিল শারীরিক অসুস্থতায় আক্রান্ত হয়ে মৃত্যুবরণ করেন। ঢাকার বনানী কবরস্থানে তাকে দাফন করা হয়।
কন্টেইনার টার্মিনাল
কন্টেইনার টার্মিনাল (ইংরেজি: Container Terminal) হচ্ছে সেই সুবিধা যেখানে কার্গোর বা মালবাহী কন্টেইনারগুলো বিভিন্ন ধরনের পরিবহণের মাধ্যমে স্থানান্তরিত হয় । এই স্থানান্তরকরণ প্রক্রিয়াটি হতে পারে কন্টেইনার জাহাজ ও স্থল পরিবহণের (রেলগাড়ি অথবা ট্রাক) মাধ্যমে; এক্ষেত্রে টার্মিনালটিকে বলা যায় একটি সামুদ্রিক কন্টেইনার টার্মিনাল ।
২০১৭
২০১৭ (MMXVII)) একটি সাধারণ বছর যেটি রবিবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই এর ২০১৭তম বছর; ৩য় সহস্রাব্দের ১৭তম বছর এবং ২১শ শতাব্দী; এবং ২০১০ দশক এর অষ্টম বছর।
জেসন রয়
জেসন জোনাথন রয় (; জন্ম: ২১ জুলাই, ১৯৯০) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত ইংল্যান্ডের প্রথিতযশা আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে শীর্ষসারির ব্যাটসম্যানের ভূমিকায় অবতীর্ণ হয়ে থাকেন। তাকে ইংল্যান্ডের সর্বাপেক্ষা উদীয়মান তরুণ খেলোয়াড় হিসেবে মনে করা হয়। কাউন্টি ক্রিকেটে সারে দলের পক্ষে খেলছেন জেসন রয়।
১০ বছর বয়সে দক্ষিণ আফ্রিকা থেকে পরিবারের সাথে ইংল্যান্ডে অভিবাসিত হন। এরপর তিনি হুইটগিফ্ট স্কুলে অধ্যয়ন করেন। অনূর্ধ্ব-১১ দলের সদস্য হিসেবে সারে দলে খেলেন। ২০০৭ সালে সারে অনূর্ধ্ব-১৯ দলের পক্ষে দক্ষিণ আফ্রিকা সফরে যান। সেখানে ওয়েস্টার্ন প্রভিন্স অনূর্ধ্ব-১৯ দলের বিপক্ষে সীমিত ওভারের খেলায় দলের পক্ষে সর্বোচ্চ ৫১ রান তোলেন।
২৭ জুন, ২০০৮ তারিখে সারে প্রথম একাদশের সদস্য হিসেবে টুয়েন্টি২০ কাপে মিডলসেক্সের বিরুদ্ধে অভিষেক ঘটে তার। ২০ জুলাই, ২০০৮ তারিখে নিজের ১৮তম জন্মদিনের পূর্বে ইয়র্কশায়ারের বিপক্ষে ন্যাটওয়েস্ট প্রো৪০ লীগে লিস্ট এ ক্রিকেটে অভিষিক্ত হন।
২৪ আগস্ট, ২০১০ তারিখে গ্রেস রোডে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি সারে দলের প্রথম ইনিংসে সর্বশেষ খেলোয়াড় হিসেবে আউট হন। এসময় তিনি ৬৫ বল মোকাবেলা করে ৯ চার ও ৩ ছক্কার সাহায্যে ৭৬ রান তোলেন। ২০১০ মৌসুমের শেষে প্রথম একাদশের সদস্য হিসেবে সকল স্তরের ক্রিকেটে অংশ নেন ও নিজেকে প্রতিষ্ঠিত করেন। এছাড়াও দুই বছর মেয়াদে সারে দলের সাথে চুক্তিবদ্ধ হন। এ চুক্তিকে তিনি স্বপ্ন সত্য হয়েছে বলে জানান।
২৯ সেপ্টেম্বর, ২০১১ তারিখে ইসিবি কর্তৃক ২০১১-১২ মৌসুমের জন্য তাকে ইংল্যান্ড পারফরমেন্স প্রোগ্রাম স্কোয়াডের সদস্য মনোনীত করা হয়।
২০০৮ মৌসুমে সফরকারী দক্ষিণ আফ্রিকার বিপক্ষে ওভালে অনুষ্ঠিত চূড়ান্ত টেস্টে ইংল্যান্ডের টেস্ট দলে অতিরিক্ত খেলোয়াড় হিসেবে মাঠে নামেন।
সেপ্টেম্বর, ২০১৪ সালে ভারতের বিপক্ষে টুয়েন্টি২০ আন্তর্জাতিকে অভিষেক ঘটে তার। ঐ খেলায় তিনি ৮ রানে আউট হন। ৮ মে, ২০১৫ তারিখে আয়ারল্যান্ডের বিপক্ষে একদিনের আন্তর্জাতিকে তার অভিষেক ঘটলেও খেলাটি বৃষ্টির কারণে পরিত্যক্ত ঘোষিত হয়। জুন, ২০১৫ সালে নিউজিল্যান্ডের বিপক্ষে ৫-খেলার ওডিআই সিরিজে খেলার জন্য তাকে অন্তর্ভুক্ত করা হয়। কিন্তু প্রথম খেলায় ইনিংসের প্রথম বলে তিনি কট আউটের শিকার হন।
২০১৭-১৮ মৌসুমের বিগ ব্যাশ লীগে যোগদানকারী জেসন রয় জাতীয় দলে যোগদান করলে জো ডেনলি সিডনি সিক্সার্সে তার স্থলাভিষিক্ত হন।
চন্দ্রগুপ্ত (নাটক)
চন্দ্রগুপ্ত ১৯১১ খ্রিস্টাব্দে দ্বিজেন্দ্রলাল রায় দ্বারা রচিত শেষ ঐতিহাসিক নাটক। প্রাচীন মগধে কিভাবে চন্দ্রগুপ্ত মৌর্য্য তাঁর কূটকৌশলী মন্ত্রী চাণক্যের সহায়তায় ধননন্দকে পরাজিত করে সিংহাসনে আরোহণ করেছিলেন, তা এই নাটকের মূল উপজীব্য। এটি দ্বিজেন্দ্রলাল রচিত অন্যতম জনপ্রিয় একটি নাটক।
দ্বিজেন্দ্রলাল রায় হিন্দু পুরাণ ও গ্রিক ঐতিহাসিক সূত্র থেকে এই নাটকের মূল কাহিনী রচনা করেন। সংস্কৃত নাটক মুদ্রারাক্ষস থেকে মুরা ও চন্দ্রগুপ্ত মৌর্য্যের কাহিনী গ্রহণ করা হয়েছে। এই নাটকে চন্দ্রগুপ্ত মৌর্য্য ও ছায়ার প্রেম কাহিনী ও আন্তিগোনাসের ভূমিকা সম্পূর্ণ রূপে দ্বিজেন্দ্রলালের নিজস্ব চিন্তাভাবনার ফসল।সৎভাই নন্দ দ্বারা রাজ্য হতে নির্বাসিত হলে, মগধের রাজকুমার চন্দ্রগুপ্ত মৌর্য্য সেকেন্দার শাহের সেনাবাহিনীতে যোগদান করেন, যেখানে সেলুকাস তাঁকে রণকৌশল শেখান। পরবর্তীকালে মলয়ের রাজা চন্দ্রকেতু, মগধের প্রাক্তন রাজপুরোহিত চাণক্য ও প্রাক্তন প্রধানমন্ত্রী কাত্যায়নের সহায়তায় চন্দ্রগুপ্ত নন্দকে পরাজিত করে মগধের সিংহাসন অধিকার করেন। চাণক্যনন্দকে হত্যা করেন। চন্দ্রকেতুর বোন ছায়া চন্দ্রগুপ্তের প্রেমে পড়েন।
সেকেন্দার শাহের মৃত্যুর পর সেলুকাস এশিয়ার সম্রাট হন। তিনি একজন নির্বাসিত গ্রিক সেনানায়ক আন্তিগোনাসকে তাঁর সেনাবাহিনীর সেনাপতি হিসেবে নিযুক্ত করেন। আন্তিগোনাস সেলুকাসের কন্যা হেলেনার প্রেমে পড়েন, কিন্তু সেলুকাস ও হেলেনা উভয়েই তাঁকে অবৈধ সন্তান রূপে গণ্য করে। আন্তিগোনাস গ্রিসে ফিরে গিয়ে তাঁর মাতাকে প্রশ্ন করে সেলুকাসকে নিজের পিতা রূপে জানতে পারেন।
পরে, সেলুকাস মগধ আক্রমণ করে পরাজত হন। মগধের প্রধানমন্ত্রী চাণক্য ও সেলুকাসের মধ্যকার একটি শান্তিচুক্তির ফলশ্রুতিতে চন্দ্রগুপ্ত হেলেনাকে বিবাহ করেন। চন্দ্রগুপ্তের প্রতি ছায়ার অনুরাগের কথা জানতে পেরে হেলেনা তাঁর সঙ্গেও চন্দ্রগুপ্তের বিবাহের ব্যবস্থা করেন। ইতিমধ্যে আন্তিগোনাস গ্রিস থেকে ফিরে এসে নিজেকে সেলুকাসের বৈধ পুত্র হিসেবে ঘোষণা করেন।
"চন্দ্রগুপ্ত "নাটকে দ্বিজেন্দ্রলাল রায় রচিত ও সুরারোপিত আটটি গান রয়েছে। এগুলি হল:
২০২০
২০২০ (MMXX)) একটি সাধারণ বছর যেটি বুধবার দিয়ে শুরু হবে। গ্রেগরিয়ান বর্ষপঞ্জী অনুযায়ী, এটি কমন এরা এবং আন্ন দমিনাই এর ২০২০তম বছর; ৩য় সহস্রাব্দের ২০তম বছর এবং ২১শ শতাব্দী; এবং ২০২০ দশক এর প্রথম বছর।
আবুল আহসান
আবুল আহসান (জন্ম: ২৮ ডিসেম্বর ১৯৩৬) একজন বাংলাদেশী কুটনৈতিক। যিনি সার্কের প্রথম মহাসচিব হিসাবে দায়িত্ব পালন করেন। তার আগে বাংলাদেশের পররাষ্ট্র সচিবের ও রাষ্ট্রদূতের দায়িত্ব পালন করেন।
আবুল আহসান ১৯৬৯ সালে ঢাকা বিশ্ববিদ্যালয় থেকে অর্থনীতিতে এম.এ. প্রথম শ্রেণীতে প্রথম হন। ১৯৬২ সালে তিনি ফেসার স্কুল অব ল’ এ্যান্ড ডিপ্লোম্যাসি থেকে আন্তর্জাতিক সম্পর্ক বিভাগে এম.এ. পাশ করেন। 
আবুল পাকিস্তান সিভিল এ্যান্ড ফরিন সার্ভিসের পরিক্ষায় প্রথম স্থান লাভ করেন এবং ১৯৬১ সালে ফরিন সার্ভিসে যোগ দেন। তিনি বিভিন্ন কূটনৈতিক পদে দায়িত্ব পালন করেন।
বাংলাদেশ স্বাধীন হওয়ার পর তিনি ৩৪ বছর দেশের বিভিন্ন প্রতিষ্ঠানের দায়িত্ব পালন করেন। সর্বশেষ তিনি ওয়াশিংটন ডিসিতে বাংলাদেশের রাষ্ট্রদূত ছিলেন।
ঘাসফুল (চলচ্চিত্র)
ঘাসফুল ২০১৫ সালে মুক্তিপ্রাপ্ত একটি ঢালিউড ড্রামা-থ্রিলার চলচ্চিত্র। ছবিটি রচনা ও পরিচালনা করেন আকরাম খান। এটি তার পরিচালিত প্রথম চলচ্চিত্র। ইমপ্রেস টেলিফিল্ম লিমিটেড এর ব্যানারে নির্মিত ছবিতে অভিনয় করেছে নবাগত কাজী আসিফ, শায়লা সাবি, তানিয়া বৃষ্টি, হাসান জাহিদ। সিনেমাটি নব্বই দশকের মধ্যবিত্ত বাঙালিদের হাসি-কান্নার কাহিনি নিয়ে নির্মিত।
২১ বছর বয়সি তৌকির তার মফস্বল শহরের রাস্তায় অলিগলিতে বিস্ময়ের দৃষ্টি নিয়ে ঘুরে বেড়ায়। বাড়ির ভেতরে আবছায়ায় তার আগন্তুকের মতো বিচরণ। সে বাড়িতে খুঁজে পায় দাবার বোর্ড-ঘুঁটি, মনে করতে পারে না কখনো দাবা খেলত কি না। স্টোররুমে খুঁজে পায় হারমোনিকা। হারমোনিকায় ফুঁ দেয় কিন্তু সুর তুলতে পারে না। বাবা-মায়ের ঘরের শেলফে সে দেখতে পায় পুরনো পারিবারিক ছবির অ্যালবাম। অ্যালবামের ছবিগুলো দেখে মনে করতে পারে না কখন কোথায় ছবিগুলো তোলা। খুঁজে পাওয়া স্মৃতিচিহ্নগুলো সম্পর্কে বাবা-মায়ের কাছে কিছু জানতে চাইলে তারা এড়িয়ে যায়। একদিন তৌকির জিন্সের প্যান্টের পকেটে খুঁজে পায় একটি বিবর্ণ চিঠি। চিঠি পড়ে সে প্রচ- দুশ্চিন্তাগ্রস্ত হয়ে পড়ে। স্মৃতিভ্রষ্ট তৌকির অনেক চেষ্টা করেও চিঠির লেখিকা ‘ঘাসফুল’- এর কথা কিছুতেই মনে করতে পারেনা। ‘ঘাসফুল’-এর অনুসন্ধান করতে গিয়ে তৌকির এমন এক স্মৃতির জগতে যাত্রা করে।২০১৫ সালের ১৫ মে ঢাকার যমুনা ফিউচার পার্কের ব্লকবাস্টার সিনেমাসে চলচ্চিত্রটির উদ্বোধনী প্রদর্শন হয় এবং একই দিনে সারা বাংলাদেশে মুক্তি পায়।
"ঘাসফুল" চলচ্চিত্রের সুর ও সঙ্গীত পরিচালনা করেছেন সানী জুবায়ের। গানে কণ্ঠ দিয়েছেন সানী জুবায়ের ও প্রিয়াংকা গোপ।
দৈনিক প্রথম আলোর জাহীদ রেজা নূর চলচ্চিত্রটিকে একটি নান্দনিক গল্পের উপস্থাপনা বলে উল্লেখ করেন। তিনি শায়লা সাবির সাবলীল অভিনয়ের প্রশংসা করেন। তিনি আরও বলেন, "ছবির ক্যামেরার কাজ ভালো, চোখকে আরাম দেয়। সানি জুবায়েরের সংগীতও শ্রুতিকে আনন্দ দেয়। কিছু কিছু দৃশ্য চোখে লেগে থাকে।" বিডিনিউজ টোয়েন্টিফোর ডটকম-এর বেলায়াত হোসেন মামুন এই চলচ্চিত্রের তৌকির ও নার্গিস চরিত্র দুটিকে হাজার বছর ধরের "মন্তু" আর "টুনি" চরিত্রের সাথে সামঞ্জস্য রয়েছে বলে উল্লেখ করেন। তিনি সৈয়দ কাশেফ শাহবাজির চিত্রধারণ ও প্রিয়াংকা গোপ-এর সঙ্গীতের মুর্ছনার প্রশংসা করেন। অভিনয় সম্পর্কে তিনি বলেন, "নায়লা আজাদ নুপূর কিংবা ‘বাবা’ মানস বন্দোপাধ্যায় এবং ‘তৌকির’ চরিত্রে কাজী আসিফ রহমান সবক্ষেত্রে চরিত্রানুগ সাফল্য দেখাতে পারেন নি।" তবে "সাবলীল অভিনয়ের জন্য নার্গিস বা শায়লা সাবিকে অভিনন্দন" জানিয়েছেন।
টঙ্ক আন্দোলন
টঙ্ক আন্দোলন বাংলার কৃষকদের অধিকার আদায়ের একটি অন্যতম আন্দোলন। উত্তর ময়মনসিংহ অঞ্চলে এই আন্দোলন ব্যাপক আকার ধারণ করে এবং ১৯৫০ সালে টঙ্ক প্রথা ও জমিদারী প্রথা উচ্ছেদের মাধ্যমে এই আন্দোলনের সমাপ্তি হয়। তেভাগা, নানকার, নাচোল কৃষক আন্দোলনের মতো এটিও ছিলো কৃষকদের অধিকার আদায়ের আন্দোলন।
বৃহত্তর ময়মনসিংহ তথা নেত্রকোনা , ময়মনসিংহ এবং শেরপুর জেলার বিভিন্ন স্থানে টঙ্ক প্রথা চলে আসছিলো। টঙ্ক বলতে খাজনা বুঝানো হতো। কৃষকদের কে উৎপাদিত শস্যের উপর এই টঙ্ক দিতে হতো। কিন্তু এর পরিমাণ ছিলো প্রচলিত খাজনার কয়েক গুনের ও বেশী। যা দরিদ্র কৃষকদের পক্ষে সম্ভব ছিলো না।
শোষিত কৃষকেরা এই প্রথার বিরুদ্ধে কমরেড মণি সিংহের নেতৃত্বে একত্রিত হয়। ১৯৩৭ সালের নভেম্বর মাসে একটি বৈঠক অনুষ্ঠিত হয়। এখান থেকেই মূলতঃ আন্দোলনের শুরু। এরপর কমরেড মণি সিংহ ছয় দফা দাবিনামা প্রস্তুত করেন।
ছয়দফা ছিলো,
কিন্তু ব্রিটিশ সরকার আন্দোলনকারী দের উপর চড়াও হয়। যার ফলশ্রুতিতে আন্দোলন আরো তীব্র হতে থাকে।
১৯৪৬ সালের দিকে টঙ্ক প্রথা বিলোপের আন্দোলনের সংগে সংগে জমিদারী প্রথা বিলোপ আন্দোলন ও শুরু হয়ে যায়। তখন আন্দোলন ব্যাপক রূপ ধারণ করে। আন্দোলনকারীদের প্রতিহত করতে পুলিশ স্থানে স্থানে ক্যাম্প বসায়। এই আন্দোলনের আরেক নেতা ললিত সরকারের বাড়িতে আগুন দেয়। ঐ বছরেরই ৩১শে ডিসেম্বর দুর্গাপুরের বহেরাদলী গ্রামে পুলিশ ব্যাপক তল্লাশি চালায়। এরপর বিখ্যাত হাজং নেত্রী কুমুদিনী হাজং কে আটক করে পুলিশ। তাকে ধরে নিয়ে যাওয়ার সময় রশিমনি হাজং তাকে ছাড়াতে গেলে পুলিশ গুলি করে। শহীদ হন হাজং মাতা রশিমনি হাজং। তার এই মহান আত্মত্যাগ কে স্মরণীয় করে রাখতে ২০০৪ সালে নির্মিত হয় হাজং মাতা রশিমনি স্মৃতিসৌধ। পুলিশের গুলিতে হাজং মাতা, সুরেন্দ্র হাজং সহ আরো অনেক আন্দোলন কর্মী নিহত হন। ক্ষিপ্ত কৃষক জনতা তখন পুলিশ বাহিনীর দিকে বল্লম ছুঁড়তে থাকে। এতে দুইজন পুলিশ নিহত হয়।
১৯৪৯ সালে আন্দোলন বিশাল আকার ধারণ করে। 
ইত্যাদি স্লোগান ছড়িয়ে পড়ে সর্বত্র। টঙ্ক দেওয়া বন্ধ করে দেন সকল কৃষক। ১৯৪৯ সালের ১৫ জানুয়ারি কলমাকান্দা থানার বটতলায় ২০ মণ টংক ধান আটক করে কৃষকেরা। ২৬ ফেব্রুয়ারি চৈতন্যনগরে জমিদারের কাঁচারী দখল করে উত্তেজিত কৃষকেরা।পুড়িয়ে দেয় জমিদারের প্রয়োজনীয় সব কাগজ পত্র। অত্যাচারের খড়গ নেমে আসে তাদের উপর। বিপ্লবী মঙ্গল সরকারের নেতৃত্বে একটি মিছিলে পুলিশ গুলি করলে ১৯ জন বিদ্রোহী নিহত হন। গ্রেপ্তার হন অনেকে। এর মধ্যে অশ্বমণি ও ভদ্রমণি হাজং এর ১২ বছর করে জেল হয়। ২৮ ফেব্রুয়ারি দু’জন বন্ধুকধারী সিপাইকে বিপ্লবী কৃষকেরা ভালুকা পাড়া গির্জার সামনে হত্যা করে।
১৯৫০ সনে তত্কালীন পূর্ব পাকিস্তানের মুখ্যমন্ত্রী নুরুল আমীন সুষং দুর্গাপুর এলাকায় আসেন ভয়াবহ পরিস্থিতি সামাল দেওয়ার জন্য। কিন্তু টঙ্ক প্রথা না তুলে নেওয়ায় এই আন্দোলন চলতে থাকে। অবশেষে পূর্ববঙ্গ জমিদারি অধিগ্রহণ ও প্রজাস্বত্ব আইন ১৯৫০ পাস হলে এই নির্মম প্রথা বিলোপ সাধিত হয়।
এই আন্দোলনে বহু নেতা প্রাণ হারান। এবং কৃষকেরা তাদের অধিকার ছিনিয়ে নিয়ে আসেন। টঙ্ক আন্দোলনে নারীদের ভূমিকা ছিলো সবচেয়ে গুরুত্বপূর্ন। অনেক নারী আন্দোলন কর্মী যারা পরবর্তিতে রাজনীতি এবং অন্য জাতীয় আন্দোলনে সক্রিয় ছিলেন।
ইন্দ্র শেখর
ইন্দ্র শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ছিলেন।
ইন্দ্র শেখর পঞ্চকোট রাজ্য শাসনকারী শেখর রাজবংশের প্রথম রাজা দামোদর শেখরের পুত্র ছিলেন। তিনি ১৪১ খ্রিস্টাব্দ হতে ১৭৯ খ্রিস্টাব্দ পর্য্যন্ত রাজ্য শাসন করেন। মুকুন্দ শেখর নামক তাঁর এক পুত্র ছিল।
মুকুন্দ শেখর
মুকুন্দ শেখর পঞ্চকোট রাজ্য শাসনকারী শেখর রাজবংশের তৃতীয় রাজা ছিলেন।
মুকুন্দ শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ইন্দ্র শেখরের পুত্র ছিলেন। তিনি ১৭৯ খ্রিস্টাব্দ হতে ২২৪ খ্রিস্টাব্দ পর্য্যন্ত রাজ্য শাসন করেন। প্রথম রামচন্দ্র শেখর, মদনমোহন শেখর ও গোপাল শেখর নামক তাঁর তিন পুত্র ছিল।
প্রথম রামচন্দ্র শেখর
রামচন্দ্র শেখর পঞ্চকোট রাজ্য শাসনকারী শেখর রাজবংশের চতুর্থ রাজা ছিলেন।
রামচন্দ্র শেখর পঞ্চকোট রাজ্য শাসনকারী শেখর রাজবংশের তৃতীয় রাজা মুকুন্দ শেখরের পুত্র ছিলেন। তিনি ২২৪ খ্রিস্টাব্দ হতে ২৫৩ খ্রিস্টাব্দ পর্য্যন্ত রাজ্য শাসন করেন। পুরুষোত্তম শেখর নামক তাঁর এক পুত্র ছিল।
পুরুষোত্তম শেখর
পুরুষোত্তম শেখর পঞ্চকোট রাজ্য শাসনকারী শেখর রাজবংশের পঞ্চম রাজা ছিলেন।
পুরুষোত্তম শেখর পঞ্চকোট রাজ্য শাসনকারী শেখর রাজবংশের চতুর্থ রাজা প্রথম রামচন্দ্র শেখরের পুত্র ছিলেন। তিনি ২৫৩ খ্রিস্টাব্দ হতে ২৯০ খ্রিস্টাব্দ পর্য্যন্ত রাজ্য শাসন করেন। শঙ্কর শেখর, নারায়ণ শেখর, গোবর্দ্ধন শেখর ও যদুনাথ শেখর নামক তাঁর চার পুত্র ছিল।
শঙ্কর শেখর
শঙ্কর শেখর পঞ্চকোট রাজ্য শাসনকারী শেখর রাজবংশের ষষ্ঠ রাজা ছিলেন।
শঙ্কর শেখর পঞ্চকোট রাজ্য শাসনকারী শেখর রাজবংশের পঞ্চম রাজা পুরুষোত্তম শেখরের জ্যেষ্ঠ পুত্র ছিলেন। তিনি ২৯০ খ্রিস্টাব্দ হতে ৩৩৩ খ্রিস্টাব্দ পর্য্যন্ত রাজ্য শাসন করেন। ভগবন্ত শেখর ও গঙ্গাধর শেখর নামক তাঁর দুই পুত্র ছিল।
উর্মিলা মাতন্ডকর
ঊর্মিলা মাতন্ডকর (; জন্ম: ৪ ফেব্রুয়ারি ১৯৭৪) একজন ভারতীয় চলচ্চিত্র অভিনেত্রী, যিনি মূলত হিন্দি, তামিল, তেলেগু, মালায়ালাম এবং মারাঠি চলচ্চিত্রে কাজ করে থাকেন। তিনি তার নিজস্ব রচনাশৈলী ও নৃত্যের ব্যতিক্রমধর্মী দক্ষতার জন্য বিশেষভাবে সুপরিচিত।
ঊর্মিলা মাতন্ডকর ১৯৭৪ সালের ৪ ফেব্রুয়ারি ভারতের মুম্বাইয়ে জন্মগ্রহণ করেন। তার পিতা একজন প্রভাষক ছিলেন এবং তার মায়ের মাতৃভাষা ছিল মারাঠি। তিনি চিত্রনায়িকা মমতার ছোট বোন এবং কেদার তার বড় ভাই যিনি বিমানের রক্ষণাবেক্ষণ প্রযুক্তিবিদ হিসেবে ভারতীয় বিমানবাহিনীতে চাকুরী করেন। উর্মিলার স্থানীয় ভাষা হচ্ছে মারাঠি। উর্মিলা ১৯৮৪ সালে মুম্বাই থেকে উচ্চ মাধ্যমিক সম্পন্ন করেন।
উর্মিলা কাশ্মীর ভিত্তিক ব্যবসায়ী এবং মডেল মহসিন আখতার মীরকে ২০১৬ সালের ৩ মার্চ তারিখে বিয়ে করেন।
আশুলিয়া থানা
আশুলিয়া থানা ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৪৮.৬৩ বর্গ কিলোমিটার।
পাঁচটি ইউনিয়ন নিয়ে এই থানাটি গঠিত। ইউনিয়নগুলো হল - শিমুলিয়া, ধামসোনা, পাথালিয়া, ইয়ারপুর ও আশুলিয়া।
স্থাপিতঃ ৭ ডিসেম্বর ২০০৫ 
মোঃ মোজাফফর হোসাইন জয় (সভাপতি), মাহাফুজুর রহমান নিপু (সাধারণ সম্পাদক)
ফখরুদ্দীন আল রাযি
আবু আব্দুল্লাহ মুহাম্মদ ইবনে উমর ইবনে আল-হুসাইন আত তায়েমি আল-ক এ বকরি আক তাবারিস্তানি ফখর আদ-দীন আর-রাযী (Arabic:أبو عبدالله محمد بن عمر بن الحسن بن الحسين بن علي التيمي البكري فخرالدین الرازی ), ফখর আদ-দীন আর-রাযী বা ফখরুদ্দীন আল রাযি হিসেবেই অধিক পরিচিত, ফার্সি সুন্নি মুসলিম ধর্মতত্ত্ববিদ এবং দার্শনিক ছিলেন যিনি আরবীতে লেখালেথি করতেন।
ফখরুদ্দীন ইরানের মাজান্দারান প্রদেশের আমল নামক একটি গ্রামের একটি সম্ভান্ত পরিবারে জন্মগ্রহণ করেন।
ভগবন্ত শেখর
ভগবন্ত শেখর পঞ্চকোট রাজ্য শাসনকারী শেখর রাজবংশের সপ্তম রাজা ছিলেন।
ভগবন্ত শেখর পঞ্চকোট রাজ্য শাসনকারী শেখর রাজবংশের ষষ্ঠ রাজা শঙ্কর শেখরের জ্যেষ্ঠ পুত্র ছিলেন। তিনি ৩৩৩ খ্রিস্টাব্দ হতে ৩৫২ খ্রিস্টাব্দ পর্য্যন্ত রাজ্য শাসন করেন। অনিরুদ্ধ শেখর ও বাহাদুর শেখর নামক তাঁর দুই পুত্র ছিল। এই শান্তিপ্রিয় রাজার রাজত্বকালে একবার প্রজাবিদ্রোহ সংগঠিত হলেও জায়গীরদারদের সাহায্যে এই বিদ্রোহ দ্রুত দমন করা হয়।
অনিরুদ্ধ শেখর
অনিরুদ্ধ শেখর পঞ্চকোট রাজ্য শাসনকারী শেখর রাজবংশের অষ্টম রাজা ছিলেন।
অনিরুদ্ধ শেখর পঞ্চকোট রাজ্য শাসনকারী শেখর রাজবংশের সপ্তম রাজা ভগবন্ত শেখরের জ্যেষ্ঠ পুত্র ছিলেন। তিনি ৩৫২ খ্রিস্টাব্দ হতে ৩৭৯ খ্রিস্টাব্দ পর্য্যন্ত রাজ্য শাসন করেন। প্রথম জগন্নাথ শেখর, অর্জুন শেখর ও হরিহর শেখর নামক তাঁর তিন পুত্র ছিল।
প্রথম জগন্নাথ শেখর
প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের নবম রাজা ছিলেন।
প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের অষ্টম রাজা অনিরুদ্ধ শেখরের জ্যেষ্ঠ পুত্র ছিলেন। তিনি ৩৭৯ খ্রিস্টাব্দ হতে ৩৯৪ খ্রিস্টাব্দ পর্য্যন্ত রাজ্য শাসন করেন। উদ্ধব শেখর নামক তাঁর এক পুত্র ছিল।
উদ্ধব শেখর
উদ্ধব শেখর পঞ্চকোট রাজ্য শাসনকারী শেখর রাজবংশের দশম রাজা ছিলেন।
উদ্ধব শেখর পঞ্চকোট রাজ্য শাসনকারী শেখর রাজবংশের নবম রাজা প্রথম জগন্নাথ শেখরের পুত্র ছিলেন। তিনি ৩৯৪ খ্রিস্টাব্দ হতে ৪১১ খ্রিস্টাব্দ পর্য্যন্ত রাজ্য শাসন করেন। অনন্ত শেখর নামক তাঁর এক পুত্র ছিল।
অনন্ত শেখর
অনন্ত শেখর পঞ্চকোট রাজ্য শাসনকারী শেখর রাজবংশের একাদশ রাজা ছিলেন।
অনন্ত শেখর পঞ্চকোট রাজ্য শাসনকারী শেখর রাজবংশের দশম রাজা উদ্ধব শেখরের পুত্র ছিলেন। তিনি ৪১১ খ্রিস্টাব্দ হতে ৪৪৫ খ্রিস্টাব্দ পর্য্যন্ত রাজ্য শাসন করেন। চতুর্ভুজ শেখর, অবনীভদ্র শেখর ও হরিনাথ শেখর নামক তাঁর তিন পুত্র ছিল। তিনি একজন ধার্মিক ও দানবীর শাসক ছিলেন।
গভর্নমেন্ট ল্যাবরেটরী হাই স্কুল, ময়মনসিংহ
গভর্নমেন্ট ল্যাবরেটরী হাই স্কুল, ময়মনসিংহ বাংলাদেশের ময়মনসিংহ শহরে অবস্থিত একটি শিক্ষা প্রতিষ্ঠান। এটি ব্রহ্মপুত্র নদের কোল ঘেষে মহারাজা সুর্য্যকান্ত আচার্য্যের বাগান বাড়িতে অবস্থিত।এটি ময়মনসিংহের শীর্ষস্থানীয় একটি শিক্ষাপ্রতিষ্ঠান।
১৮৭৯ সালে ময়মনসিংহ শহরের জুবিলী উৎসব পালনের লক্ষ্যে এই বাগান বাড়িতে ৪৫ হাজার টাকা ব্যয়ে মহারাজা সূর্যকান্ত আচার্য্য এক সুদৃশ্য ভবন নির্মাণ করেন। যা লোহার কুঠি নামে মানুষের কাছে পরিচিত।তৎকালীন ভারত সম্রাট এডওয়ার্ডের পত্নী সম্রাজ্ঞী আলেকজান্দ্রা এর তৈলচিত্র ভবনটিতে স্থাপন করার ফলে এটর নামকরণ হয় আলেকজান্দ্রা ক্যাসেল। এই লোহার কুঠিকে কেন্দ্র করে ২৭.৫ একর জমি অধিগ্রহণকৃত করে ১৯৪৮ সালের ১৫ নভেম্বর তারিখে যাত্রা শুরু করে পরীক্ষণ বিদ্যালয়সহ টিচার্স ট্রেনিং কলেজ। উক্ত বিদ্যালয়টিতে ৫ম শ্রেণী পর্যন্ত শিক্ষা কার্যক্রম চালু ছিল। পরবর্তীতে ময়মনসিংহ শহরের বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় ২৪/১২/১৯৮৭ সনে পরীক্ষণ বিদ্যালয়টি হাই স্কুলে উন্নীত হয় যার নামকরণ করা হয় গভর্নমেন্ট ল্যাবরেটরী হাই স্কুল।
১৯২৬ সনে বিদ্যালয়ের ভবন সংলগ্ন বটমূলে বিশ্বকবি রবীন্দ্রনাথ ঠাকুর কবিতা রচনা করেছেন। বিশ্ব কবির পদচিহ্ন লালন করা প্রতিবছর এ বটমূলে রবীন্দ্র পর্ষদ কর্তৃক আয়োজন করা হয বিভিন্ন অনুষ্ঠানের।
বিদ্যালয়টি ময়মনসিংহ পৌরসভায় অবস্থিত। বিদ্যালয়টি সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়টির সামনে রয়েছে একটি প্রশস্ত খেলার মাঠ রয়েছে। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে।
দিবা ও প্রভাতী দুইটি শাখায় প্রথম হতে দশম শ্রেনী পর্যন্ত শিক্ষাদান করা হয়।
ছেলেদের নেভিব্লু প্যান্ট আর সাদা শার্ট আর মেয়েদের নীল কামিজ,সাদা সালোয়ার,সাদা ওড়না আর সাদা স্কার্ফ।
ট্রেভর বারবার
রিচার্ড ট্রেভর বারবার (; জন্ম: ৩ জুন, ১৯২৫ - মৃত্যু: ৭ আগস্ট, ২০১৫) ওয়েলিংটনের ওতাকি এলাকায় জন্মগ্রহণকারী বিশিষ্ট নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের সদস্য হিসেবে টেস্ট ক্রিকেটে অংশ নিয়েছেন। দলে তিনি মূলতঃ মাঝারিসারির ডানহাতি ব্যাটসম্যান ছিলেন ট্রেভর বারবার। নিউজিল্যান্ডের ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন তিনি।
১৯৪৫-৪৬ থেকে ১৯৫৮-৫৯ মৌসুম পর্যন্ত ওয়েলিংটন দলে খেলেন। ১৯৫০-৫১, ১৯৫১-৫২ ও ১৯৫৫-৫৬ থেকে ১৯৫৭-৫৮ মৌসুম পর্যন্ত ওয়েলিংটনের অধিনায়কত্ব করেন। ১৯৫৩-৫৪ মৌসুমে ওতাগোর বিপক্ষে একমাত্র সেঞ্চুরি (১১৭) করেন। এছাড়াও, প্লাঙ্কেট শীল্ডের দুই খেলায় উইকেট-রক্ষকের দায়িত্ব পালন করেছেন তিনি। তাঁর অধিনায়কত্বে দল শীল্ডের শিরোপা জয় করেছিল। এরপর ১৯৫৯-৬০ মৌসুমে সেন্ট্রাল ডিস্ট্রিক্টসের পক্ষে খেলেন ও দলের অধিনায়কত্ব করেন। টেস্টের তুলনায় প্রথম-শ্রেণীর ক্রিকেটেই নিজেকে মেলে ধরেছেন তিনি।
সমগ্র খেলোয়াড়ী জীবনে একটিমাত্র টেস্টে খেলার সুযোগ পেয়েছেন তিনি। ৩ মার্চ, ১৯৫৬ তারিখে ওয়েলিংটনের ব্যাসিন রিজার্ভে অনুষ্ঠিত সফরকারী ওয়েস্ট ইন্ডিজের বিপক্ষে তাঁর টেস্ট অভিষেক ঘটে। ঐ টেস্টের উভয় ইনিংসে (১২, ৫) তিনি সর্বমোট ১৭ রান তোলেন ও গ্যারি সোবার্সের ক্যাচ নিয়েছেন। উভয় ইনিংসেই সনি রামাদিনের হাতে আউট হন তিনি।
ডিক ব্রিটেনডেন বারবার সম্পর্কে লিখেছেন যে, মাঠের সর্বত্র তিনি প্রভাববিস্তার করেছেন। বিশেষ করে, স্লিপ ও গালি অঞ্চলে তাঁর ফিল্ডিং ছিল অনবদ্য। তাঁর কভার ড্রাইভ ছিল ভারসাম্যপূর্ণ ও সময়োপযোগী।
১ মার্চ, ২০১৩ তারিখে স্যামি গুইলেনের মৃত্যুর পর তিনি নিউজিল্যান্ডের সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। ৭ আগস্ট, ২০১৫ তারিখে ৯০ বছর বয়সে ক্রাইস্টচার্চে তাঁর দেহাবসান ঘটে। এরফলে জন রিচার্ড রিড নিউজিল্যান্ডের সর্বাপেক্ষা বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।
জো ডার্লিং
জোসেফ জো ডার্লিং, সিবিই (; জন্ম: ২১ নভেম্বর, ১৮৭০ - মৃত্যু: ২ জানুয়ারি, ১৯৪৬) দক্ষিণ অস্ট্রেলিয়ার গ্লেন অসমন্ড এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের পক্ষে ১৮৯৪ থেকে ১৯০৫ সময়কালে টেস্ট ক্রিকেটে অংশগ্রহণ করেন। দলে তিনি মূলতঃ বিশেষজ্ঞ ব্যাটসম্যান হিসেবে ভূমিকা রাখেন। এছাড়াও অস্ট্রেলিয়া দলকে টেস্টে নেতৃত্ব দেন ‘প্যাডি’ ডাকনামে পরিচিত জো ডার্লিং।
জন ডার্লিং ও ইসাবেলা দম্পতির ছয় পুত্রের একজন ছিলেন জো ডার্লিং। প্রিন্স আলফ্রেড কলেজে অধ্যয়ন করেন। সেখানেই ক্রিকেটের প্রতি তাঁর আগ্রহ জন্মায়। পনের বছর বয়সে চিরপ্রতিদ্বন্দ্বী সেন্ট পিটার্স কলেজের বিপক্ষে রেকর্ডসংখ্যক ২৫২ রান তোলেন। পরবর্তীকালে ভবিষ্যতের জাতীয় দলের সঙ্গী ক্লেম হিল ৩৬০ রান তুলে তাঁর গড়া এ রেকর্ড ভেঙ্গে ফেলেন।
অধিকাংশ সময়ই উদ্বোধনী ব্যাটসম্যান হিসেবে মাঠে নামতেন তিনি। অত্যন্ত ধৈর্যশীল ব্যাটসম্যান ও রক্ষণাত্মক ঢংয়ে খেলতে পছন্দ করলেও দলের প্রয়োজনে দ্রুত রান তোলায় পারদর্শীতা দেখিয়েছেন। ১৮৯৭-৯৮ মৌসুমে সিডনিতে অনুষ্ঠিত টেস্টে ১৬৫ মিনিট ক্রিজে অবস্থান করে ১৬০ রান তোলেন। তাঁর এ ইনিংসে ৩০টি বাউন্ডারি ছিল। এরফলে তাঁর দল ইংল্যান্ডকে পরাজিত করেছিল। প্রথম ক্রিকেটার হিসেবে টেস্ট সিরিজে ৫০০ রান তুলেন। এছাড়াও সিরিজে তিনটি সেঞ্চুরি করেন তিনি। দলীয় সঙ্গীদের কাছে তাঁর বিস্তর ক্রিকেট জ্ঞানের জন্য মূল্যায়িত হন। অস্ট্রেলিয়ার বিখ্যাত মুষ্টিযোদ্ধা ফ্রাঙ্ক প্যাডি স্ল্যাভিনের নাম অনুসরণে দলীয় সঙ্গীরা তাঁকে প্যাডি ডাকনামে ডাকতেন।
সমগ্র খেলোয়াড়ী জীবনে ৩৪ টেস্টে অংশ নেন তিনি। ২১ টেস্টে অস্ট্রেলিয়া দলের অধিনায়কের দায়িত্ব পালন করেছেন। তন্মধ্যে তাঁর দল ৭ টেস্টে জয় পায় ও ৪ টেস্টে পরাজিত হয়। ইনিংস প্রতি ২৮.৫৬ গড়ে ১৬৫৭ রান তোলেন। এছাড়াও তিনটি সেঞ্চুরি করেছেন তিনি। ১৮৯৬, ১৮৯৯, ১৯০২ ও ১৯০৫ সালে সর্বমোট চারবার ইংল্যান্ড সফর করেন। শেষ তিনটি সফরে দলের অধিনায়ক ছিলেন তিনি। ১৯০২ সালে দলের অধিনায়ক হিসেবে ইংল্যান্ড সফর করার পর অস্ট্রেলিয়ার ক্রিকেটের ইতিহাসে অন্যতম সেরা দলের মর্যাদা পায় তাঁর দল।
১৮৯৪-৯৫ মৌসুমে সফরকারী ইংল্যান্ডের বিপক্ষে সিডনি ক্রিকেট গ্রাউন্ডে তাঁর টেস্ট অভিষেক ঘটে। ইনিংসে যেখানে জর্জ গিফেন ও সিড গ্রিগরি’র সেঞ্চুরি হলেও তিনি টম রিচার্ডসনের প্রথম বলেই বোল্ড হয়ে গোল্ডেন ডাক পান। ৫-টেস্টের ঐ সিরিজে ২৮.৬৬ গড়ে ২৫৮ রান তোলেন তিনি। ১৮৯৬ সালে ইংল্যান্ড সফরে ২৯.৯০ গড়ে ৩ সেঞ্চুরিসহ ১,৫৫৫ রান তুলে দলের শীর্ষ রান সংগ্রাহক হন। এ প্রসঙ্গে উইজডেন ক্রিকেটার্স অ্যালমেনাক উল্লেখ করে যে, ডার্লিং ঐ সময়ের সেরা বামহাতি ব্যাটসম্যান হিসেবে নিজেকে প্রমাণিত করেছিলেন। কিন্তু টেস্ট সিরিজে ২-১ ব্যবধানে পরাজিত হয় তাঁর দল।
১৮৯৯ সালে উইজডেন কর্তৃক বর্ষসেরা ক্রিকেটার হিসেবে তিনি মনোনীত হন।
কৃষক হিসেবে দায়বদ্ধতার কারণে তাঁর খেলোয়াড়ী জীবন বেশ কয়েকবার বাঁধাগ্রস্ত হয়। দক্ষিণ অস্ট্রেলিয়ায় তিনি গম উৎপাদনের সাথে ও পরবর্তীকালে তাসমানিয়ায় পশম উৎপাদনে নিজেকে জড়িত রাখেন। তাসমানিয়ায় কৃষিবিষয়ক বেশ কয়েকটি সংস্থায় সদস্য হিসেবে কাজ করেন। ১৯২১ সালে রাজনীতিতে জড়িয়ে পড়েন ও তাসমানিয়ার আইনসভায় স্বতন্ত্র সদস্য ছিলেন তিনি। ১৯৪৬ সালে গল ব্ল্যাডারের অপারেশনের পর তাঁর দেহাবসান ঘটে। মৃত্যুর পূর্ব পর্যন্ত তিনি তাসমানিয়ার আইনসভার সদস্য ছিলেন।
জুমলা
জুমলা! (;) ওয়েব কন্টেন্ট প্রকাশের জন্য একটি মুক্ত ও উন্মুক্ত উৎসের কন্টেন্ট ম্যানেজমেন্ট সিস্টেম (CMS)। এটা স্বাধীন সিএমএস।
২০১৮ সালের অক্টোবর পর্যন্ত জুমলা! ৯৭ মিলিয়ন বার ডাউনলোড করা হয়েছে। অফিসিয়াল জুমলা এক্সটেনশান ডিরেক্টরিতে ৮ হাজারের বেশি বিনামূল্যের ও বাণিজ্যিক এক্সটেনশান পাওয়া যায়! এবং আরও অন্যান্য উত্স থেকে এক্সটেনশান পাওয়া যায়। ধারনা করা হয় যে, ওয়ার্ডপ্রেসের পরে, ইন্টারনেটে দ্বিতীয় সর্বাধিক ব্যবহৃত কন্টেন্ট ম্যানেজমেন্ট সিস্টেম হচ্ছে জুমলা।
জুমলা 1.0 , 2005 সেপ্টেম্বর 22 মুক্তি পায়
অনেক অন্যান্য ওয়েব অ্যাপ্লিকেশনের মত জুমলা চালানো করা যাবে LAMP সার্ভারে। এখানে Linex Apache Mysql এবং PHP সফ্টওয়্যার এর সার্ভিস পে করতে হবে না।
জুমলা এক্সটেনশন জুমলা ওয়েবসাইটের মূল কার্যবিধি. এক্সটেনশন পাঁচ ধরনের হতে পারে: components, modules, plugins, templates, and languages. চিহ্নিত এক্সটেনশনগুলি সবগলু একটি নির্দিষ্ট কার্যকারিতা পরিচালনা করায়।
২০১২-এ বাংলাদেশ
২০১২-এ বাংলাদেশে ঘটে যাওয়া ঘটনাবলি।
সুন্দর পিচাই
পিচাই সুন্দররাজন (জন্মঃ ১২জুলাই ১৯৭২) হলেন একজন প্রযুক্তি নির্বাহী ও গুগল ইনকর্পোরেটেডে পণ্য প্রধান। তিনি 'সুন্দর পিচাই' নামেই অধিক পরিচিত। ২০১৫ সালের ১০ আগস্ট তাকে গুগলের পরবর্তী প্রধান নির্বাহী কর্মকর্তা হিসেবে ঘোষণা করা হয়।
পিচাই ১৯৭২ সালে ভারতের চেন্নাইয়ের এক মধ্যবিত্ত পরিবারে জন্মগ্রহণ করেন। তার পিতা রেগুনাথা পিচাই ছিলেন একজন ইলেক্ট্রিক্যাল ইঞ্জিনিয়ার এবং মা সন্তান জন্মানর পূর্বে শ্রুতিলেখক হিসাবে কাজ করতেন। সুন্দর পিচাই এর একটি ভাই আছে |
পিচাই চেন্নাইয়ে বড় হয়ে এবং "জহর বিদ্যালয়" নামক স্কুলে পড়েন। তিনি ভানা বাণী বিদ্যালয় থেকে ১২ শ্রেণী শেষ করেন। ভারতীয় প্রযুক্তিবিদ্যা প্রতিষ্ঠান থেকে ডিগ্রী অর্জন করেন। পিচাইয়ের অধ্যাপক সুপারিশ করেন স্ট্যানফোর্ড বিশ্ববিদ্যালয়ে পিএইচডি করার জন্য কিন্তু তিনি এর পরিবর্তে এমএস এবং এমবিএ ডিগ্রী পশ্চাদ্ধাবন করার সিদ্ধান্ত নেন। তিনি উপাদান বিজ্ঞান ও প্রকৌশল এর উপর এমএস করেন স্ট্যানফোর্ড বিশ্ববিদ্যাল থেকে এবং এমবিএ করেন ব্হার্তন স্কুল অফ দি ইউনিভার্সিটি অফ পেনসিলভানিয়া থেকে।'
পিচাই ফলিত সামগ্রীতে প্রকৌশল ও পণ্য পরিচালনা এবং ম্যাকিনসে ও কোম্পানির ব্যবস্থাপনা পরামর্শে কাজ করেন।
তিনি জাইভ সফটওয়্যারের একজন পরিচালক ছিলেন এপ্রিল ২০১১ থেকে জুলাই ২০১৩ পর্যন্ত। তিনি ২০১৩ সালের ১৩ মার্চ অ্যান্ড্রয়েডকে গুগল পণ্যতে যোগ করেন। যদিও অ্যান্ড্রয়েড অ্যান্ডি রুবিন দ্বারা পরিচালিত ছিল।
পিচাই গুগলে যোগদান করেন ২০০৪ সালে। তিনি গুগলের ক্লায়েন্ট সফটওয়্যার, প্রোডাক্ট ম্যানেজমেন্টে নেতৃত্ব দেন; গুগল ক্রোমেও কাজ করেছেন তিনি। ক্রোম অপারেটিং সিস্টেম, সেইসাথে গুগল ড্রাইভেও পরবর্তীকালে তিনি কাজ করেছেন। এছাড়াও তিনি জিমেইল এবং গুগল মানচিত্রের মত বিভিন্ন অ্যাপ্লিকেশনের উন্নয়নও তত্ত্বাবধান করেন।
১৯ নভেম্বর ২০০৯ তারিখে, পিচাই ক্রোম ওএসের একটি নমুনা প্রদর্শন করেন; ২০১১ ক্রোমবুক সালে ট্রায়াল এবং পরীক্ষার জন্য মুক্তি পায় এবং ২০১২ সালে যা সর্বসাধারণের কাছে মুক্তি পায়। ২০ শে মে ২০১০ তারিখে, তিনি গুগলের নতুন ভিডিও কোডেক ভিপি 8-এর ঘোষণা করেন এবং নতুন ভিডিও ফরম্যাট, ওয়েবম চালু করেন।
২০১৪ সালে মাইক্রোসফটের সিইও হওয়ার জন্য পিচাইকে প্রস্তাব করা হয়েছিল, যা অবশেষে সত্য নাদেলাকে দেওয়া হয়।
২০১৫ সালের ১০ আগস্ট সুন্দর পিচাইকে গুগলের পরবর্তী প্রধান নির্বাহী কর্মকর্তা হিসেবে ঘোষণা করা হয়।
সুন্দর পিচাই অঞ্জলি পিচাইয়ের সাথে বিবাহ বন্ধনে অবদ্ধ হন, তাঁদের দুটি সন্তান আছে। পিচাই ক্রিকেট ও ফুটবল খেলতে ভালবাসেন। তিনি এফ সি বার্সেলোনার সমর্থক ও তিনি বলেন যে "দলের একটি খেলাও তিনি দেখতে ভোলেন না"।
নাজকা সংস্কৃতি
নাজকা সংস্কৃতি হল আন্দীয় অঞ্চলের এক সুপ্রাচীন সংস্কৃতি। মোটামুটি ১০০ খ্রিস্টপূর্বাব্দ থেকে ৮০০ খ্রিস্টাব্দ পর্যন্ত সময়কাল এই সংস্কৃতির বিকাশের সময়। দক্ষিণ পেরুর শুষ্ক উপকূলে নাজকা শহরের কাছে রিও গ্রন্দে নদীর উপত্যকায় এই সভ্যতা বিস্তার লাভ করেছিল বলে ঐ শহরের নামানুসারে একে "নাজকা সংস্কৃতি" বলে অভিহিত করা হয়ে থাকে। এই সভ্যতায় আমরা সহজেই পূর্বসুরী পারাকাস সংস্কৃতিরই ধারাবাহিকতা লক্ষ করে থাকি। কিছু কিছু পরিবর্তন সূচিত হলেও, এদের বয়নশিল্প, সূচিকর্ম বা মৃৎপাত্র অনেকটা একই প্রকার। এদের আরও দুটি উল্লেখযোগ্য কীর্তি হল পুকুইয়ো ও নাজকা রেখা। এর মধ্যে প্রথমটি হল মাটির নীচ দিয়ে জলসংবহনের এক বিশেষ পদ্ধতি, নাজকারা যার উদ্ভব ঘটিয়েছিল। এখনও পর্যন্ত ৩২টি পুকুইয়ো পাওয়া গেছে। আর দ্বিতীয়টির কারণে নাজকারা আজ পৃথিবী বিখ্যাত। এগুলি হল মাটির উপর টানা বিশাল বিশাল সরলরেখা এবং তার সমন্বয়ে অঙ্কিত জ্যামিতিক চিত্র ও নানা পশুপাখির ছবি। এগুলির বিশালত্ব সত্যিই ধারণা করা কঠিন। প্রায়শই রেখাগুলি মাইলের পর মাইল জুড়ে বিস্তৃত এবং এতটাই বড় যে আধুনিক যুগে হেলিকপ্টার বা বিমানের সাহায্যেই একমাত্র তার পূর্ণাঙ্গ ছবি তোলা সম্ভব হওয়ার পর তাদের প্রকৃত চেহারা সম্পর্কে সঠিক ধারণা তৈরি করা গেছে। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার লম্বা।
নাজকাদের কোনও কেন্দ্রীয় রাষ্ট্র ব্যবস্থা গড়ে ওঠেনি। তাদের বসতিগুলি ছিল ছোট, কোনও শহরের চিহ্ন সেখানে খুঁজে পাওয়া যায়নি। তবে নাজকা উপত্যকার নিম্নাংশে কাউয়াচি নামক স্থানে একটি মাটির ঢিবি ও পিরামিড পাওয়া গেছে, যতদূর সম্ভব যা ধর্মীয় কারণেই ব্যবহৃত হত। এখানে বিভিন্ন প্রত্নতাত্ত্বিক খননকার্যে নানা ধর্মীয় আচার অনুষ্ঠান ও ভোজসভার চিহ্ন পাওয়া গেছে।
তাদের কৃষি ব্যবস্থা ছিল বেশ উন্নত। মিষ্টি আলু, স্কোয়াশ, মেইজ, ম্যানিওক, প্রভৃতি ফসল তারা উৎপাদন করতো। চাষের জন্য সেচের ব্যবস্থা ছিল। এছাড়া তারা সমুদ্রে জালের সাহায্যে মাছও ধরতো। সিল মাছ শিকারেও তারা ছিল দক্ষ। ৫০০ খ্রিস্টাব্দ নাগাদ তাদের পতন শুরু হয়। ৭৫০ খ্রিস্টাব্দের মধ্যে এই পতন মোটামুটি সম্পূর্ণ হয়। বিশেষজ্ঞরা এর কারণ হিসেবে সমুদ্র উপকূল অঞ্চলে বারে বারে আছড়ে পড়া সামুদ্রিক ঝড় তথা এল নিনো জনিত বন্যাকে অনেক সময়ই দায়ী করে থাকেন।
জাতিসংঘ নিরাপত্তা পরিষদের প্রস্তাব ৩৫১
জাতিসংঘ নিরাপত্তা পরিষদের প্রস্তাব ৩৫১ যা জাতিসংঘের সদস্যপদের জন্য গণপ্রজাতন্ত্রী বাংলাদেশের আবেদন পরীক্ষা করার পর, পরিষদ সাধারণ সভায় গণপ্রজাতন্ত্রী বাংলাদেশকে গ্রহণ করার জন্য সুপারিশ করে। ১০ জুন, ১৯৭৪ সালে সাধারণ সভায় এটি গৃহীত হয়।
প্রস্তাবটি কোন ভোট ছাড়াই গৃহীত হয়।
জগদ্দল
জগদ্দল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি গ্রাম। অষ্টাদশ ও ঊনবিংশ শতাব্দীতে নির্মিত দুইটি আটচালা শিবমন্দির এই গ্রামের উল্লেখযোগ্য পুরাকীর্তি।
১৭৬২ খ্রিস্টাব্দে ১২ ফুট X ১২ ফুট ৫ ইঞ্চি মাপের ও ২৮ ফুট উচ্চতার দক্ষিণমুখী একটি আটচালা শিবমন্দির প্রতিষ্ঠিত হয়। ৬ ফুট ৫ ইঞ্চি X ৬ ফুট ৫ ইঞ্চি মাপের মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরগাত্রে পোড়ামাটির লিপি বর্তমান।
১৮২৭ খ্রিস্টাব্দে ১২ ফুট X ১২ ফুট ৫.৫ ইঞ্চি মাপের ও ২৮ ফুট উচ্চতার উত্তরমুখী রোয়াক ও অলিন্দবিহীন একটি আটচালা শিবমন্দির প্রতিষ্ঠিত হয়। মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরের দেওয়াল অলঙ্করণ বিহীন।
চতুর্ভুজ শেখর
চতুর্ভুজ শেখর পঞ্চকোট রাজ্য শাসনকারী শেখর রাজবংশের দ্বাদশ রাজা ছিলেন।
চতুর্ভুজ শেখর পঞ্চকোট রাজ্য শাসনকারী শেখর রাজবংশের একাদশ রাজা অনন্ত শেখরের পুত্র ছিলেন। তিনি ৪৪৫ খ্রিস্টাব্দ হতে ৪৯০ খ্রিস্টাব্দ পর্য্যন্ত রাজ্য শাসন করেন। রাঘবেন্দ্র শেখর ও লক্ষ্মণ শেখর নামক তাঁর দুই পুত্র ছিল।
২০১৫ ভারত ক্রিকেট দলের শ্রীলঙ্কা সফর
ভারত ক্রিকেট দল পূর্ব-নির্ধারিত সময়সূচী মোতাবেক ৬ আগস্ট থেকে ১ সেপ্টেম্বর, ২০১৫ তারিখ পর্যন্ত শ্রীলঙ্কা সফর করছে। এ সফরে দলটি একটি প্রস্তুতিমূলক খেলাসহ তিনটি টেস্টে শ্রীলঙ্কা ক্রিকেট দলের বিপক্ষে প্রতিদ্বন্দ্বিতায় অবতীর্ণ হবে। ২৭ জুন তারিখে শ্রীলঙ্কার প্রথিতযশা ব্যাটসম্যান কুমার সাঙ্গাকারা সিরিজের দ্বিতীয় টেস্ট শেষে আন্তর্জাতিক ক্রিকেট থেকে তার অবসরের কথা ঘোষণা করেন। বিসিসিআই ও শ্রীলঙ্কা ক্রিকেট বোর্ড আগস্ট থেকে সেপ্টেম্বর, ২০১৫ সালে ভারতের চূড়ান্ত সময়সূচী ঘোষণা করেছিল। শুরুতেই শ্রীলঙ্কা বোর্ড সভাপতি একাদশের বিপক্ষে তিনদিনের প্রস্তুতিমূলক খেলার মাধ্যমে সফর শুরু হয়। এরপর তিন টেস্টের সিরিজ শুরু হবে। গালে, পি সারা ওভাল ও এসএসসি কলম্বোতে টেস্ট অনুষ্ঠিত হবে।
৪ আগস্ট, ২০১৫ তারিখ ভারত দল শ্রীলঙ্কায় অবতরণ করে।
হামস্ট্রিংয়ের আঘাতে ভারতের মুরালি বিজয় প্রথম টেস্ট খেলতে পারবেন না।
শ্রীলঙ্কার স্থানীয় সময় অনুযায়ী (ইউটিসি+০৫:৩০)
২০১১-এ বাংলাদেশ
২০১১ সালে বাংলাদেশে ঘটে যাওয়া ঘটনাবলী।
২০১০-এ বাংলাদেশ
২০১০ সালে বাংলাদেশে ঘটে যাওয়া ঘটনাবলী।